# Big Brother (ТВ предаване)

### от Уикипедия, свободната енциклопедия

  Тази статия е за телевизионното предаване. Ако търсите информация за другите наименования вижте Big Brother.

Big Brother е телевизионна игра под формата на реалити шоу, в която определен брой души (обикновено около 12), са затворени в изолирана от външния свят къща за 3 месеца. Там те биват наблюдавани от камери 24 часа в денонощието, като действията им се излъчват всекидневно по телевизията. В много случаи се създават специални денонощни ТВ канали, които излъчват денонощно събитията в Къщата (в България такъв канал е Nova +). Съквартирантите са напълно изолирани от случващото се навън - те не разполагат с вестници, телевизия, интернет, дори часовници на ръцете си, тъй като има дълъг списък с предмети, които нямат право да вземат със себе си. Всяка седмица те изпълняват седмична мисия, възложена от Биг Брадър. В зависимост от това дали са изпълнили успешно или неуспешно своята задача, седмичният бюджет на Съквартирантите съответно се увеличава или намалява. Друг основен елемент в шоуто са номинациите - всяка седмица всеки от участниците е длъжен да предложи на Биг Брадър двама от своите Съквартиранти за изгонване от Къщата. След това, на двамата (или повече в зависимост от разпределението на гласовете) с най-много отрицателни гласове се откриват специални линии, на които с гласуване чрез SMS и телефонни обаждания зрителите изгонват един Съквартирант. Накрая остава само един, който спечелва значителна сума. Идеята за предаването се появява в Холандия, където и се състои първото издание през 1999 г. Оттогава негови варианти се срещат по целия свят, като това е една от най-успешните телевизионни продукции, включително и у нас.

В България предаването се излъчва по Нова телевизия. На 18 октомври 2004 г. стартира неговият първи сезон. Big Brother се продуцира съвместно със SIA Advertising. В първите два сезона наградата бе 200 000 лева. Първият победител в българския вариант на Big Brother е Здравко Василев, който бе избран за победител от зрителите на 17 януари 2005. На 19 септември 2005 стартира вторият сезон на шоуто. Победител бе Мирослав Атанасов. На 18 септември 2006 започна Big Brother 3.

## [редактиране] VIP Brother

На 13 март 2006 година започна специалното ексклузивно издание на 'Big Brother - VIP Brother, в което участваха само известни личности. Шоуто бе по-успешно дори от предните два сезона. Както и в повечето страни по света, то продължи 29 дни. Победител в първия сезон на VIP Brother бе фолкпевецът Константин, който спечели наградата от 50 000 лева, спечелвайки 78% от зрителския вот.

Тази статия се нуждае от подобрение.

Необходимо е: привеждане в енциклопедичен вид. Ако желаете да помогнете на Уикипедия, просто щракнете на редактиране и нанесете нужните корекции.

VIP Brother е името на българския вариант на ексклузивното издание на риалити шоуто Big Brother - Big Brother VIP. В него всички Съквартиранти са само известни лица. Обикновено техният престой в Къщата е по-кратък, отколкото в класическия вариант на шоуто (около месец). Номинациите за изгонване и съответно елиминациите са два пъти седмично.

В България първият сезон на VIP Brother започна на 13 март, 2006 година и завърши на 10 април, 2006. Победител бе фолкпевецът Константин. Той спечели 50 000 лева и 78% от зрителския вот. Продължителността на шоуто бе 29 дни. Останалите Съквартиранти в Къщата бяха:

- - Весела Нейнски - оперна певица
  - Галя Литова - топ модел
  - Райна - фолкпевица
  - Любомир Милчев "Денди" - писател
  - Галя Курдова - поп-певица от популярния български дует "Каризма"
  - Лилана - поп-певица
  - Кирил Вълчев - бизнесмен
  - Дим Дуков - бизнесмен
  - Митьо Пищова - кандидат за Президент на Република България
  - Дичо - поп-певец
  - Виолета Здравкова - Мис България 1999.
  - Константин - фолкпевец

Най-голямата сензация в българския вариант на Big Brother VIP бе участието на бившата Мис България Виолета Здравкова. Тя влезе в Къщата с 3-годишната си дъщеря Данайа, създавайки абсолютен прецедент в световната история на шоуто. Присъствието на малкото момиченце в Къщата на Биг Брадър предизвика различни реакции и множество дискусии в обществото. Друг запомнящ се момент бе масовото напускане на българските знаменитости на Къщата. 4 души си тръгнаха от шоуто по собствено желание - Весела, Денди, Галя Литова и Галя от "Каризма". По тази причина почти всички номинации се отменяха и зрителските гласувания бяха прекратявани преждевременно и в крайна сметка имаше само един изгонен Съквартирант - фолкпевицата Райна. Малко след нейното напускане от Къщата доброволно си тръгнаха и Галя от "Каризма" и ексцентричният писател Денди. Тогава номинациите бяха анулирани и започна положително гласуване за избиране на победител в шоуто.

Първият сезон на VIP Brother бързо се превърна в една от най-гледаните телевизионни програми и в крайна сметка бе по-успешен дори от първите два сезона на Big Brother.

## [редактиране] Външни препратки

- Официален сайт на Big Brother България
- За шоуто Биг Брадър по Нова телевизия
- Официален сайт на VIP Brother
- За шоуто ВИП Брадър по Нова телевизия

Взето от „http://bg.wikipedia.org../../../b/i/g/Big_Brother_%28%D0%A2%D0%92_%D0%BF%D1%80%D0%B5%D0%B4%D0%B0%D0%B2%D0%B0%D0%BD%D0%B5%29_3dc7.html“.

Категории: Статии за редактиране | Телевизионни предавания

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- English
- Español
- Suomi
- Italiano
- Nederlands
- Norsk (bokmål)
- Polski
- Português
- Српски / Srpski
- Svenska